Diari Oficial de la Generalitat Valenciana


Sumari del DOGV 2472, del 20-03-1995 (1995/834153)

RESOLUCIÓ de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria de formació, assessorament, creació, cooperació i internacionalització empresarial.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2472

Data del DOGV
:   20-03-1995

Secció del DOGV
:   ALTRES DISPOSICIONS

Número del document
:   1995/834153


Data del document
:   23-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria de formació, assessorament, creació, cooperació i internacionalització empresarial.   
La vitalitat d'una regió depén en gran mesura de la seua capacitat de crear i desenvolupar noves empreses. En efecte, una estructura econòmica amb una taxa de natalitat empresarial elevada i que dispose d'unes empreses dinàmiques i flexibles pot mirar el futur amb perspectives de creixement.  
Tanmateix, cada vegada són més grans les exigències a les quals han d'enfrontar-se per a ser competitives. Necessiten disposar d'una estructura financera sanejada i de recursos econòmics adequats en termes de cost, i temps que els permeta escometre els projectes d'inversió amb certes garanties. Necessiten, a més, desenvolupar una activitat formativa continuada del seu capital humà per a millorar la qualitat del treball i així mantenir i inclús guanyar competitivitat.  
De vegades, la complexitat de les decisions que han de prendre les empreses les obliguen a recórrer a l'assessorament extern especialitzat. De forma semblant, un altre aspecte que té cada dia major importància és la cooperació i la internacionalització empresarial com a via per a superar possibles restriccions de grandària en una economia cada vegada més globalitzada.  
L'Institut de la Mitjana i Petita Indústria de la Generalitat Valenciana (Impiva), vol ajudar a cobrir aquestes necessitats, i és per això que amb data 5 de desembre de 1994, el Comité de Direcció de l'Impiva va aprovar els plans d'actuació de l'Institut per a aquest exercici, i facultà el president de l'Impiva per al desenvolupament dels programes d'ajudes emmarcats en els distints plans d'actuació.  
Amb aquesta virtut, resolc:  
Article primer. Objecte i naturalesa de les ajudes  
D'acord amb les bases dels distints programes que s'estableixen en l'annex I d'aquesta resolució, es convoca la concessió d'ajudes per a:   
- La realització d'activitats formatives en gestió empresarial per entitats no lucratives o d'especialització i actualització professional a distints nivells.  
- La realització d'estudis o projectes d'assessorament extern.  
- El foment i l'engegament de noves empreses innovadores i de xarxes o consorcis d'empreses, projectes de cooperació transnacional i d'assistència a fires tecnològiques en l'estranger.  
Les ajudes que podran concedir-se a l'empara d'aquesta resolució consistiran en subvencions a fons perdut en funció del cost elegible del projecte.   
Article segon. Línies i dotació pressupostària  
1. El finançament inicial de les ajudes previstes en la present resolució es realitzarà conformement amb el crèdit pressupostari disponible a càrrec de la secció, línia i import global que a continuació s'allista:  
Secció 11  
 Codi línia Denominació línia Import (PTA)  
 7,02 Foment empresarial 2.181.211.951  
 4,02 Foment empresarial 9.112.242.445  
S'inclou en la línia 7,02 la dotació corresponent al Programa de Suport a la Inversió.  
2. Les ajudes expressades compten amb finançament del Fons Europeu de Desenvolupament Regional (Feder) i del Fons Social Europeu (FSE) a través del Programa Operatiu de la Comunitat Valenciana 1994-1999 i de la iniciativa comunitària Retex, i d'altres possibles fons, i s'hi aplicaran les disposicions que regulen els fons europeus i la normativa europea sobre ajudes d'estat.   
Article tercer. Beneficiaris  
Segons el que s'estableix en els distints programes esmentats en l'annex I, podran acollir-se a aquestes ajudes els projectes presentats per empreses, professionals, emprenedors, universitats, associacions d'investigació i entitats i institucions sense fi de lucre.  
La relació de sectors esmentats en l'annex III no té caràcter excloent, excepcionalment podran tenir-se en compte altres activitats o serveis relacionats amb la indústria que no hi són inclosos.  
Article quart. Sol.licituds  
1. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, encara que s'admetran a tràmit les sol·licituds presentades amb posterioritat a la data d'acabament dels programes de l'exercici 1994 l'objecte de les quals puga emmarcar-se en alguna de les actuacions previstes en aquesta resolució. La present convocatòria finalitzarà el 31 de març de 1995, excepte per al Programa d'Assistència a Fires Tecnològiques en l'Estranger, el Programa de Suport a Noves Empreses Innovadores en CEEIs i el Programa d'Ajudes per a Activitats i Recursos de Formació -cursos a mida-; en aquest cas el termini de presentació de sol·licituds finalitzarà el 15 de setembre de 1995.   
2. S'estableix com a requisit indispensable que la sol·licitud s'haja presentat amb anterioritat a la realització del projecte. Això no s'aplicarà per al Programa d'Assistència a Fires Tecnològiques, on es podrà optar, bé per presentar tota la documentació una vegada realitzat el viatge o presentar prèviament la sol.licitud de subvenció. En aquest supòsit s'estableix un termini màxim de 30 dies des de la data d'inici de la fira tant per completar documentació com per a presentar l'expedient complet.   
3. Les sol.licituds, adjuntades amb la documentació expressada en l'annex II -apartat 1- hauran de formalitzar-se segons els models que es proporcionaran en l'Impiva (plaça de l'Ajuntament, 6, València), als serveis territorials d'Indústria i Energia d'Alacant (carrer de Churruca, 6), i Castelló (carrer de Cavallers, 8) i a la delegació de l'Impiva a Alacant (avinguda de Miriam Blasco, cantó carrer d'Olimp, platja de Sant Joan). Una vegada emplenades, les sol·licituds es presentaran en qualsevol d'aquestes adreces.  
4. L'Impiva podrà sol·licitar de l'interessat la seua compareixença personal o la presentació dels documents o la informació que considere necessària per a l'estudi, supervisió, certificació o inspecció del projecte.  
5. A fi de facilitar l'assoliment dels objectius d'aquesta resolució, l'Impiva podrà traslladar les sol·licituds a altres convocatòries en virtut de convenis amb altres administracions o entitats.  
Article cinqué. Resolució de les sol.licituds  
1. Per a l'avaluació dels projectes presentats es constituiran comités d'avaluació nomenats pel president de l'Impiva, que tindran com a funció principal l'aprovació de barems dels distints programes segons els criteris de valoració establerts, i l'avaluació de les sol·licituds rebudes. Vista l'acta del Comité d'Avaluació, el director general de l'Impiva elevarà una proposta al president qui dictarà resolució de concessió d'ajudes.  
2. L'avaluació tècnico-econòmica dels projectes presentats podrà ser objecte d'assessorament extern mitjançant contractació.  
Article sisé. Termini de resolució  
El termini màxim per a resoldre les sol·licituds serà de sis mesos comptats a partir de la finalització del termini de presentació d'aquestes. Si la documentació exigida en cada programa no estiguera completa, el termini es computarà a partir del dia de l'esmena. Transcorregut el termini establert sense que s'haja dictat resolució, s'hi entendrà desestimada.  
Article seté. Acumulació d'ajudes  
1. L'import màxim d'ajuda s'estableix en els programes que figuren en l'annex I.  
2. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit en aquesta resolució podrà rebre altres ajudes amb la mateixa finalitat qualsevulla que siga l'òrgan o administració que les concedisca, excepte aquelles que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim que s'estableix per a cada cas en els distints programes d'ajuda o en la legislació autonòmica, estatal o europea que siga d'aplicació.  
3. El beneficiari ha de comunicar, en qualsevol moment de la vigència de l'expedient, altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
4. A fi de potenciar els efectes d'aquesta resolució, l'Impiva es reserva el dret a subscriure convenis de col·laboració amb altres entitats per executar la política industrial.  
Article vuité. Obligacions del beneficiari  
1. La comunicació de la concessió d'ajudes i la consegüent tramitació del pagament d'aquestes portarà a sobre el compliment pels beneficiaris de les obligacions establides en l'annex II-apartat 2.   
2. Es faculta el director general de l'Impiva per a la fixació dels terminis de presentació de justificants.  
3. Quan les ajudes s'atorguen a una societat en constitució, i així estiga previst en les bases dels programes, es fixarà un termini perquè el beneficiari presente la documentació acreditativa de les circumstàncies de registre de la societat. Transcorregut el termini sense haver presentat la documentació, l'Impiva podrà declarar qeu l'interessat ha perdut els seus drets i arxivarà l'expedient. En cap cas es pagaran les ajudes abans de la constitució de la societat i la inscripció en el registre corresponent.  
4. La concessió d'ajudes a projectes de caràcter plurianual estarà condicionada per als exercicis posteriors a l'existència d'un programa d'ajudes que empare les accions objecte de subvenció, a la disponibilitat pressupostària de l'Impiva i al compliment de les obligacions imposades al beneficiari d'aquestes ajudes.  
Article nové. Pagament anticipat de subvencions  
1. Amb anterioritat a la data per a la presentació de la documentació justificativa de la realització del projecte, l'Impiva podrà anticipar el pagament de la subvenció prèvia presentació d'aval pel beneficiari a fi de garantir el compliment de les seues obligacions.   
2. El percentatges d'ajuda anticipada seran amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que pogués aprovar-se per acord del Govern valencià.  
Article deu. Mesures de garantia i inspecció  
L'Impiva, per si mateix o a través d'un òrgan o entitat que designe, podrà en tot moment fer totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici d'aquelles dutes a terme per les unitats del Fons Europeu de Desenvolupament Regional (Feder) i pel Fons Social Europeu (FSE).  
Article onze. Incidències  
L'incompliment de qualsevol de les obligacions imposades al beneficiari, i la infracció d'algun dels punts, originarà la incoació d'un expedient de revocació de l'ajuda concedida.  
Article dotze. Normativa aplicable  
Les ajudes expressades en aquesta resolució es concediran en el marc del que disposa l'Ordre de 13 de gener de 1995 de la Conselleria d'Indústria, Comerç i Turisme sobre concessió d'ajudes en matèria d'indústria i energia, la Llei 13/1994, de 31 de desembre, de Pressupostos de la Generalitat Valenciana per a 1995, i altra normativa que siga d'aplicació.  
Article tretze  
Autoritzar el director general de l'Impiva per dictar les resolucions que requerisca l'aplicació i el desenvolupament d'allò que disposa aquesta resolució.  
València, 23 de gener de 1995.- El conseller d'Indústria, Comerç i Turisme i president de l'Impiva: Martín Sevilla Jiménez.  
ANNEX I  
Pla de Formació  
Programa d'Activitats de Formació per a la Indústria  
Objectiu general  
Facilitar:  
- La formació d'especialització professional a desocupats amb possibilitats d'inserció laboral en la indústria valenciana que pogués aportar-los un valor afegit.  
- Formació contínua de qualificació i actualització professional a tècnics i professionals de les indústries valencianes per afrontar els canvis tecnològics i econòmics en les millors condicions possibles de competitivitat.  
Actuacions susceptibles de suport  
1. Organització d'activitats de formació ocupacional l'objectiu de la qual siga la qualificació de desocupats en tecnologies avançades d'aplicació sectorial i en tècniques de gestió per a la seua inserció professional en les empreses industrials valencianes:  
1.1 Diplomes d'Especialització Professional de més de 500 hores de durada per a joves desocupats fins 25 anys d'edat amb estudis mitjans o superiors.  
1.2 Mòduls Ocupacionals d'Especialització fins 500 hores de durada per a desocupats de llarga durada.  
2. Organització d'activitats de formació contínua l'objectiu de la qual siga l'actualització professional de tècnics i professionals de les empreses valencianes en el camp de les tecnologies i les tècniques instrumentals i de gestió:  
2.1 Cursos de reciclatge professional (entre 80 i 120 hores de durada) per a treballadors en actiu de la indústria valenciana.  
2.2 Cursos de curta durada (entre 15 i 80 hores de durada) per a treballadors en actiu de la indústria valenciana.  
Sols es donarà suport a activitats amb un mínim de 12 alumnes i un màxim de 25.  
3. Es realitzaran també com a activitats de formació ocupacional beques d'especialització professional per a postgraduats en situació de desocupació, que seran objecte d'una convocatòria específica.  
Beneficiaris  
Per a les actuacions 1 i 2, entitats sense fi de lucre vinculades als sectors industrials, amb acreditada experiència en la formació industrial i capacitat docent per a dur a terme les activitats formatives exposades en el punt anterior.  
Per a l'actuació 3, postgraduats en situació de desocupació.  
Ajudes  
La totalitat del cost estimat per l'Impiva per a cada activitat segons el nombre d'hores que tinga.  
Costos elegibles  
Ajudes per a despeses de contractació de serveis puntuals, costos de recursos humans i altres despeses associades a l'activitat formativa, classificades en els següents conceptes:  
Costos del personal docent.  
Costos directament imputables a l'activitat formativa.  
Costos indirectes o de factura.  
Criteris de valoració  
A. Característiques de l'acció o projecte  
Criteris excloents (d'obligat compliment):  
Adequació de les activitats proposades a les característiques delimitades en el Programa Operatiu de la Comunitat Valenciana del Fons Social Europeu, període 1994-1999, pel que fa a característiques i nombre d'alumnes, durada de les activitats, costos elegibles, etc.  
Aspectes que afavoriran la valoració de la sol·licitud:  
1. Distribució territorial i sectorial de les ajudes.  
2. Concepció i disseny de les activitats basat en la detecció de necessitat formatives en l'àmbit d'operació de l'entitat sol·licitant i en les possibilitats d'inserció o promoció professional dels alumnes.  
3. Concepció i disseny d'un programa global d'activitats amb caràcter sectorial que reculla simultàniament propostes de formació ocupacional i contínua que es complementen.  
4. Elaboració de programes aplicats, eminentment pràctics i basats en objectius mesurables segons les repercussions que tinga l'activitat per a la situació laboral dels alumnes i el desenvolupament de les empreses. Es prioritzarà la utilització de metodologies actives que busquen l'assoliment d'aprenentatge per experiència, que incidisca especialment en l'estudi de casos extrets de la realitat, i l'establiment de períodes de pràctiques en empreses.  
5. Establiment de sistemes i criteris de selecció dels alumnes, de sistemes de control d'assistència i avaluació d'aprofitament dels alumnes durant els cursos i en finalitzar, i de seguiment de l'alumnat amb posterioritat a la finalització de l'activitat formativa.   
6. Establiment de vies de comunicació amb empreses, mitjans de comunicació, alumnes i ex-alumnes, a fi de facilitar la difusió de les activitats i la captació d'alumnes, el diàleg amb aquests durant i després de l'activitat formativa, i la valoració de la repercussió de la formació en l'empresa.  
C. Característiques de l'entitat proposant  
Criteris excloents (d'obligat compliment):  
1. Disponibilitat d'instal.lacions i recursos propis suficients per a acreditar la capacitat docent i de gestió de la formació segons el tipus i del volum d'activitats que se sol·liciten.  
2. Disponibilitat d'un equip informàtic per a gestió de la formació que soporte aplicacions avançades al voltant Windows.  
Aspectes que afavoriran la valoració de la sol·licitud:  
1. Qualitat de les instal·lacions de forma que permeten realitzar l'activitat docent en òptimes condicions d'espai, visibilitat i sonoritat.  
2. Quantitat d'equips didàctics d'ajuda, audiovisuals o informàtics, per facilitar l'activitat formativa.  
3. Existència d'instal.lacions o equips per a pràctiques d'acord amb el tipus d'activitat formativa.  
4. Capacitat docent de l'entitat amb la seua plantilla, segon el nombre de persones, la seua dedicació i la demostració de la qualitat docent.  
5. Capacitat de gestió de la formació de l'entitat d'acord amb el nombre de persones que s'hi dediquen i la seua experiència acreditada.  
6. Grau i qualitat d'execució de pressupostos assignats per a altres activitats realitzades anteriorment per la mateixa entitat.  
Altres  
Ajudes d'altres organismes. Aquestes ajudes són incompatibles amb les que pogueren proporcionar altres organismes.  
Promoció. Les entitats beneficiàries es faran càrrec de la promoció de les seues activitats i s'atendran a la normativa d'imatge que determinen l'Impiva i el Fons Social Europeu.  
Gestió de les activitats. Les entitats beneficiàries:  
a. S'atendran necessàriament als formularis, procediments, models i terminis de gestió de l'activitat que l'Impiva disposarà i sol·licitarà per a:  
- La inscripció, selecció, control d'assistència i avaluació d'alumnes.  
- La comunicació de calendaris, horaris i documents de programació o execució de les activitats.  
- Altres informacions referides a les activitats que pogueren derivar dels requeriments del Programa Operatiu de la Comunitat Valenciana del Fons Social Europeu.  
b. Assumiran la responsabilitat de l'execució i desenvolupament de les activitat formatives, de les compres que realitzaren i de les relacions amb el professorat i alumnat. Aquesta responsabilitat no podrà ser delegada en cap persona o entitat aliena a la beneficiaria directa de les ajudes. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats amb el servei a l'administració pública.  
c. Sol·licitaran prèviament per escrit l'autorització de l'Impiva per a qualsevol modificació del projecte objecte d'ajuda.  
Alumnat. Les entitats beneficiàries disposaran d'una assegurança d'accident i reponsabilitat civil per a la cobertura dels alumnes durant el curs. Les activitats formatives tindran caràcter gratuït i l'assistència serà obligatòria. Les faltes d'assistència que sobrepassen el 20% de la duració d'un curs podran implicar la minorització de les ajudes.  
Supervisió. Les entitats beneficiàries facilitaran en tot moment la documentació i accés a les instal·lacions a requeriment dels responsables de supervisió de l'Impiva o de les unitats administradores del Fons Social Europeu.  
Programa d'Ajudes per a Activitats i Recursos de Formació  
Objectius generals  
- Contribuir a millorar el nivell de qualificació del personal de la indústria de la Comunitat Valenciana com a instrument per a l'increment de la competitivitat a través d'accions formatives preparades segons les necessitats específiques de cada empresa.  
- Millorar la competitivitat de les empreses de la Comunitat Valenciana, potenciar el desenvolupament, la producció, l'avaluació i l'adaptació de noves eines per a la creació de productes de formació, materials formatius i sistemes multimèdia per a la formació que consideren la incorporació de tecnologies innovadores.  
- Facilitar l'accés a la formació a la indústria de la Comunitat Valenciana a través de la millora dels recursos necessaris per al seu disseny i execució en entitats docents especialitzades.  
Actuacions susceptibles de suport  
1. Cursos a mida. Activitats formatives a mida del sol·licitant realitzades pels centres de la xarxa Impiva i desenvolupades a partir de mòduls prèviament homologats per l'Impiva.  
2. Suport a la producció d'eines, materials i sistemes multimèdia de formació: es donarà suport al desenvolupament, la producció, l'adaptació i millora de materials de formació que tinguen caràcter innovadors, preferentment autoinstructius, al desenvolupament de noves infrastuctures i sistemes multimèdia de formació flexible, oberta o a distància, preferentment basats en la telemàtica. Es podran considerar ajudes per al cofinançament de projectes presentats a programes o iniciatives europees.  
3. Les ajudes per a la dotació de recursos per a la formació.  
Dotació d'infrastructura, recursos materials i humans per a la gestió de les activitats i centres de recursos de formació, com també per al desenvolupament, la producció i l'adaptació de materials multimèdia de formació amb caràcter innovador, preferentment autoinstructius. Es podran considerar ajudes per al cofinançament de projectes presentats a programes o iniciatives europees.  
Beneficiaris  
Actuació 1: empreses industrials amb seu social o establiment de producció industrial en la Comunitat Valenciana.  
Actuació 2: empreses industrials i de serveis amb producció instal·lada en la Comunitat Valenciana.  
Universitats  
Actuació 3:entitats no lucratives amb acreditada experiència en la formació industrial i capacitat docent per a dur a terme activitats formatives.  
Ajudes  
Actuació 1: fins el 80% del cost facturat pel curs a mida, amb un màxim de 12.800 pessetes per hora de formació.  
Actuació 2: amb caràcter general, igual o inferior al 25% de cost total del projecte. En cas que les entitats adjudicades siguen pymes, podrà arribar fins un 35% sobre el cost total del projecte.  
Actuació 3: fins el 100% del cost de les inversions i despeses. En cas del personal, l'Impiva limitarà els màxims tant en nombre de persones com en la quantia de les ajudes per persona.  
Costos elegibles  
Actuació 1:despeses de contractació de serveis externs (cursos a mida). No es consideren ajudes per a altres despeses associades al projecte ni costos de recursos humans.   
Actuació 2:inversió en equips i materials necessaris per al desenvolupament del projecte, costos de recursos humans, i despeses de producció i difusió associades al projectes.  
Actuació 3:inversió en infrastructures, instal·lacions, equipament i materials de formació, despeses de personal de gestió de la formació i de centres de recursos de formació, i despeses associades al desenvolupament de productes de formació. Igualment es donarà suport a les despeses associades al disseny i/o diagnòstic de necessitats de formació en una zona o sector.  
Criteris de valoració  
Aspectes que afavoriran la valoració de la sol·licitud:  
Actuació 1: ajudes per a cursos a mida  
A. Característiques de l'acció o projecte:  
1. Que l'actuació formativa estiga emmarcada en una planificació general de formació o de desenvolupament estratègic de l'empresa.  
2. Que el percentatge de personal que realitza el curs (respecte al total de la plantilla o al d'una secció o departament) siga significatiu.  
3. Que existisca una previsió d'avaluació de les repercussions del curs en l'empresa.  
4. Que el curs forme una part d'una seqüència de diversos cursos a mida de nivell creixent o del mateix nivell però amb més de 10 treballadors.  
C. Característiques de l'empresa i de l'entitat contractada per a realitzar el curs.  
1. Plantilla de l'empresa sol·licitant inferior a 250 treballadors.  
2. Empreses amb seu social i establiment de producció en la Comunitat Valenciana.  
3. Primeres sol·licituds davant a múltiples sol·licituds d'una mateixa empresa.  
4. Primeres sol·licituds davant de múltiples sol·licituds de cursos impartits per un mateix centre de la xarxa Impiva.  
Actuació 2: ajudes per a producció d'eines, materials i sistemes multimèdia de formació.  
A. Característiques de l'acció o projecte.  
1. Correcta definició del projecte amb el plantejament d'objectius en resposta a necessitats de l'usuari prèviament contrastades.  
2. Existència de mecanismes de control i avaluació de l'aprenentatge.  
3. Grau de creativitat, interactivitat i d'amigabilitat de les relacions home-màquina.  
4. Adequació de la tecnologia utilitzada als objectius finals de l'aprenentatge.  
5. Grau d'innovació tecnològica del projecte i incorporació de tecnologies multimèdia.  
6. Desenvolupament d'un pla d'acció, validació i d'un calendari de realització del projecte.  
B. Viabilitat econòmica i financera del projecte  
1. Relació cost-eficàcia prevista.  
2. Expectatives de rendibilitat (costos, beneficis) a cinc anys vista.  
3. Capacitat de l'empresa per finançar la part no subvencionada del projecte.  
C. Característiques de l'entitat que presenta el projecte  
1. Capacitat física i humana acreditada per a dur a terme les actuacions previstes en el projecte.  
2. Experiència o capacitat per a l'elaboració de materials formatius i el disseny i prestació de serveis de formació flexible, oberta o a distància.  
3. Grau i qualitat d'execució de pressupostos assignats anteriorment a la mateixa entitat.  
Actuació 3: ajudes per a la dotació de recursos per a la formació  
A. Característiques de l'acció o projecte.  
Amb caràcter general:  
1. Distribució territorial i sectorial de les ajudes.  
2. Vinculació de la sol·licitud a la realització d'activitats de formació en el marc del Programa d'Activitats de Formació per a l'Indústria de l'Impiva.  
3. Coherència de la proposta amb el volum de les activitats de formació que es realitzen.  
C. Característiques de l'entitat que presenta el projecte  
1. Acreditació d'experiència o capacitat de realització d'activitats docents en l'àmbit de la formació per a la indústria.  
2. Acreditació d'experiència o capacitat en l'elaboració de materials de formació.  
3. Grau i qualitat d'execució de pressupostos assignats anteriorment.   
Altres  
Ajudes d'altres organismes  
Actuació 1: aquestes ajudes són compatibles amb les que puguen proporcionar altres organismes sempre que aquestes siguen comunicades a l'Impiva i que la suma de totes no supere el 100% dels cost de facturat per l'activitat.  
Actuació 2: aquestes ajudes són compatibles amb les que puguen proporcionar altres organismes sempre que aquestes siguen comunicades a l'Impiva i que la suma de totes no supere, amb caràcter general, el 25% del cost del projecte o, en cas de pymes, el 35% del cost del projecte.  
Actuació 3: aquestes ajudes són compatibles amb les que puguen proporcionar altres organismes o el propi Impiva, sempre que aquestes siguen comunicades i que la suma de totes no supere, amb caràcter general, el 100% de les inversions o despeses afectat, i, en cas del personal, el 100% dels límits establerts per l'Impiva segons s'especifíca en l'apartat d'ajudes.  
Promoció. Les entitats beneficiàries es faran càrrec de la promoció de centres de recursos i productes de formació i s'atendran a la normativa d'imatge que determine l'Impiva.  
Gestió. Les entitats beneficiàries s'empararan necessàriament als formularis, procediments, models i terminis de gestió de les ajudes que l'Impiva establesca i han de sol·licitar prèviament per escrit l'autorització de l'Impiva per a qualsevol modificació del projecte objecte de suport.  
Pla de Creació, Cooperació i Internacionalització   
Programa de Suport de Noves Empreses  
en Centres Europeus d'Empreses Innovadores  
Objectiu general  
Fomentar la creació i l'engegament de projectes empresarials innovadors a la Comunitat Valenciana.  
Actuacions susceptibles de suport  
Actuacions encaminades a la posada en marxa d'iniciatives innovadores o diversificadores del teixit industrial de la Comunitat Valenciana i que tinguen suport dels Centres Europeus d'Empreses (CEEIs)  
Beneficiaris  
Emprenedors i persones jurídiques amb suport dels Centres Europeus d'Empreses i Innovació (CEEIs) per a la posada en marxa de projectes empresarials.  
Ajudes  
- Subvenció fins un 30% dels costos de contractació de serveis externs.  
- Subvenció fins un 25% en la resta de costos elegibles indicats en l'apartat següent.  
- L'ajuda màxima per projecte no podrà excedir dels 3 milions de pessetes.  
Costos elegibles  
- Costos de contractació de serveis externs:  
- Serveis d'assessorament, organització i direcció per al desenvolupament de projectes empresarials, prestats pels CEEIs.  
- Despeses derivades de la contractació de professionals externs per a l'assessorament en l'engegament de l'empresa, una vegada constituïda la societat.  
- Treballs d'anàlisi i estudi realitzats per al desenvolupament del projecte d'empresa.  
- Despeses de desenvolupament i engegament del projecte:  
- Definició i desenvolupament de prototips.  
- Assistència a fires tècniques.  
- Despeses de formació: cursos, seminaris...  
- Material de promoció inicial.  
- Registre de patents i marques.  
- Despeses de constitució.  
- Despeses d'engegament: permisos, llicències...  
- Inversions associades al projecte:  
- Inversions en maquinària i equips.  
- Inversions no productives associades al projecte.  
Criteris de valoració   
Qualitat de projecte quant al seu caràcter innovador o diversificador del teixit industrial valencià.  
Viabilitat econòmica i financera, analitzant les expectatives de rendibilitat del projecte, la generació d'activitat econòmica i la capacitat de creació d'ocupació.  
Característiques dels proposants i de les entitats consultores contractades, si escau, per al desenvolupament del projecte.  
Avinença amb les línies de política industrial de l'Impiva.  
Programa de cooperació transnacional  
Objectiu general   
Promoure la internacionalització de l'empresa mitjançant la cooperació i la tecnologia  
Actuacions susceptibles de suport   
1.Organització d'encontres transnacionals d'empreses i institucions de suport a la innovació industrial per a la cooperació tecnològica i industrial.  
Participació en programes europeus i en fires tecnològiques.  
2.Suport a les empreses valencianes i a institucions amb caràcter no lucratiu de foment de la innovació industrial que, tenint un potencial soci estranger, desitgen dur a terme un acord o projecte de col·laboració amb aquest.  
3.Plans estratègics de cooperació transnacional d'institucions i entitats sense fi de lucre.  
Beneficiaris  
1. Empreses industrials instal·lades en la Comunitat Valenciana dedicades a alguna de les activitats descrites en l'annex III i entitats sense fi de lucre.  
2. Empreses industrials instal·lades en la Comunitat Valenciana dedicades a alguna de les activitats descrites en l'annex III i entitats sense fi de lucre.  
3. Institucions, entitats no lucratives i agents socials.  
Ajudes   
1. Percentatge establert pel Programa Europeu a través del qual es realitze l'encontre de cooperació transnacional, o subsidiàriament fins el 50% del costos elegibles.  
2. Fins el 50% dels costos elegibles.  
3. Fins el 100% dels costos elegibles.  
Costos elegibles  
1. Costos de contractació de serveis externs  
Altres despeses associades al projecte (costos de desplaçament, intèrprets i altres).  
2. Costos de contractació de serveis externs.  
Altres despeses associades al projecte.  
3. Costos de contractació de serveis externs.  
Despeses associades al projecte.  
Costos de recursos humans.   
Programa de Creació de Xarxes de Cooperació  
Objectiu general   
Fomentar la creació i posada en marxa de xarxes de cooperació i consorcis d'exportació. La formalització d'acords entre empreses de caràcter productiu, comercial, tecnològic o qualsevol altra forma d'acord fonamentat en la reciprocitat dels avantatges i la recerca de sinergies que contribuïsquen a incrementar la competitivitat.  
Actuacions susceptibles de suport  
Es donarà suport als acords de cooperació que consisteixen a:  
Millorar o simplificar els processos productius, fabricar nous productes o millorar els existents, reduir nivells d'existències, respondre amb agilitat als canvis de la demanda i integrar processos complementaris.  
Adquirir béns o serveis de forma conjunta, crear i/o compartir xarxes comercials, de prospecció i penetració de nous mercats.  
Promoure centres de formació tècnica per a agrupacions d'empreses, creació de xarxes d'informació entre empreses, projectes d'innovació industrial col·lectius, utilització conjunta d'infrastructures tècniques i centres d'innovació, a més de qualsevol altre acord que coincidisca amb l'objectiu del programa.  
Beneficiaris   
Empreses que desenvolupen activitats industrials i del sector terciari avançat, que realitzen activitats de forma conjunta i comporten accions de cooperació o que tendisquen a la seua fusió.  
Ajudes  
Subvenció de fins un 50% dels costos elegibles.  
Costos elegibles  
- Contractació de serveis externs:  
- Realització d'estudis de viabilitat, estratègia empresarial o comercial.  
- Despeses derivades de la contractació de professionals externs per a l'assessorament en l'engegament de la xarxa o consorci, una vegada constituïts.  
- Altres despeses associades al projecte:  
- Despeses de selecció de personal.  
- Despeses de lloguer de la seu de la xarxa o consorci.  
- Despeses de constitució.  
- Despeses derivades del Registre de Patents i Marques.  
- Material i accions de promoció.  
- Altres despeses congruents amb la finalitat de la xarxa o consorci que siguen aprovades expressament.  
- Participació en fires com a xarxa o consorci.  
- Costos de recursos humans:  
- Despeses del personal contractat per a l'organització, direcció o gestió de la xarxa o consorci.  
- Inversions no productives:  
- Inversions en equipament d'oficina i informàtic.  
- Inversions no productives associades al projecte.  
Criteris de valoració  
- Qualitat del projecte quant al grau d'adequació a les característiques del programa, efectes sobre les empreses i nivell d'integració aconseguit.  
- Viabilitat econòmica i financera tenint en compte les condicions de les empreses per a escometre el projecte.   
- Característiques de les empreses proposants i de la consultora.  
- Avinença amb les línies de la política de promoció industrial, tenint en compte que el projecte es desenvolupe en un «sector preferent» i l'efecte induït sobre el sector i l'entorn industrial més a prop.  
Programa d'Assistència a Fires Tecnològiques a l'Estranger   
Objectiu general  
Donar suport a les empreses perquè assistisquen a fires tecnològiques perquè es permeta la posada al dia en tecnologia i dissenys existents en el mercat, a més de l'adquisició de coneixements per a millorar la qualitat i introduir la innovació en els processos de fabricació.  
Actuacions susceptibles de suport  
Es donarà suport a l'assistència a fires tecnològiques a l'estranger.  
Beneficiaris  
Editores de disseny i empreses industrials instal·lades a la Comunitat Valenciana dedicades a alguna de les activitats descrites en l'annex III, i entitats sense fi de lucre.  
Ajudes   
Fins el 50% del cost elegible.  
Els límits màxims d'ajudes seran:  
- Fires a Europa, nord d'àfrica i països àrabs, màxim 60.000 pessetes per persona/viatge i 2 persones per empresa.  
- Fires fora d'Europa, màxim 100.000 pessetes per persona/viatge i 2 persones per empresa.  
Costos elegibles  
Despeses associades al projecte:  
- Desplaçaments i allotjament.  
Criteris de valoració  
Avinença amb les línies de política industrial de l'Impiva.  
ANNEX II  
Documentació tècnica i administrativa  
1. En el moment de la sol·licitud:  
Imprés de sol·licitud normalitzat  
1.1 Documentació administrativa:  
IAE (alta i/o últim rebut)  
Segons la personalitat del sol·licitant es requerirà a més:  
a) En cas d'empreses individuals:  
- Fotocòpia del NIF  
b) En cas de societats civils o comunitats de béns:   
- Fotocòpia del NIF de tots els socis/comuners, etc.   
- Targeta d'identificació fiscal.  
- Escriptura de constitució i modificació, si escau.  
- Autorització de la resta dels socis/comuners a qui presenta la sol·licitud per a la realització del projecte.  
c) Societats mercantils:   
- Targeta d'identificació fiscal.  
- Escriptura de constitució i modificacions estatuàries si escau  
- Poder actual i inscrit en el registre mercantil de qui presenta la sol·licitud.  
- En el cas que la societat no estiga constituïda: projecte d'estatuts i dades del promotor (NIF i adreça). Aquest supòsit es vàlid únicament per al Programa de Suport a Noves Empreses en Centres Europeus d'Empreses Innovadores.  
- En el cas que la societat no estiga inscrita: certificat de sol·licitud d'inscripció en el registre mercantil.  
d)Entitats no lucratives. Associacions i altres institucions:  
- Targeta d'identificació fiscal.  
- Estatuts de l'entitat.   
- Escriptura de poder del representant legal o acta per la qual es nomena representant de l'entitat.  
e)Persones físiques  
1) Particulars. La documentació que s'indique en la convocatòria de beques d'especialització referida en l'actuació n.º 3 del Programa d'Activitats de Formació per a la Indústria.  
2) Professionals.  
- IAE (alta i/o últim rebut).  
- NIF.  
1.2 Obligacions tributàries:  
- Certificat d'hisenda d'haver complit amb les obligacions tributàries en els dotze mesos anteriors a la data de presentació de la sol·licitud o si hi manca, els següents documents:  
 - Cartes de pagament de l'IVA corresponent als dotze mesos anteriors a la data de sol·licitud, i l'última declaració resum anual, si escau (models 300 i 390 respectivament).  
 - Relació anual d'ingressos i pagaments a què es refereix el Reial Decret 2.529/1986 de 5 de desembre (model 347).  
 - Retencions a compte de l'IRPF corresponents als dotze mesos anteriors i l'última declaració anual, si escau (model 110 i 190 respectivament).  
 - Pagaments a compte o fraccionats de l'impost sobre la renda de les persones físiques realitzats durant els dotze mesos anteriors a la data de sol·licitud, i l'última declaració anual (models 13, D -100 i D-101) si el beneficiari és una empresa individual.  
 - Pagaments a compte o fraccionats de l'impost sobre la renda de les persones físiques durant els dotze mesos anteriors a la data de sol·licitud i l'última declaració anual (models 130, D-100 i D-101) de cadascun dels socis/comuners, si el beneficiari és una comunitat de béns o societat civil.  
- Pagament a compte de l'impost sobre societats realitzats durant els dotze mesos anteriors a la sol·licitud, i l'última declaració anual completa (model 202 i 200/201 respectivament), si el beneficiari és una societat mercantil.  
1.3 Obligacions amb la Seguretat Social:  
- Certificat de la Tresoreria de la Seguretat Social d'estar donat d'alta en el règim corresponent (general, especial, autònom, etc.) com també d'estar al corrent en el pagament de quotes i altres conceptes de recaptació conjunta, corresponents fins el mes anterior a la data de la sol·licitud de la subvenció. En cas de societats, civils o comunitats de béns es requereix un certificat de cadascun dels membres que integren la societat.  
1.4 Documentació tècnica:  
- INAE (imprés normalitzat d'ajudes a empreses), aquells beneficiaris que no siguen empreses únicament, han de completar els apartats que els afecten.  
- Memòria tècnica del projecte (segons model del programa d'ajudes corresponent).  
- No caldrà presentar la documentació administrativa allistada en el punt 1.1 d'aquest annex que ja estiga en poder de l'Impiva per haver-se presentat en l'anterior convocatòria, o en aquesta, per a un altre programa sempre que no hi haja hagut variacions. El sol·licitant ha de fer constar aquesta situació en la sol·licitud (aquest punt no és d'aplicació per al Programa de Suport a la Inversió).  
2. Justificació i liquidació   
Una vegada comunicada al beneficiari la resolució de concessió de l'ajuda, haurà de presentar:  
2.1 Sol·licitud de pagament segons el model.  
2.2 Informe final del projecte.  
2.3 Justificació  
2.3.1 El beneficiari ha de justificar la totalitat del projecte mitjançant de pagament de salaris.  
2.3.2 Perquè la sol·licitud de pagament puga ser atesa, el beneficiari ha d'haver fer efectiu almenys el pagament d'una quantitat superior al 20% del cost del projecte, o el doble de la subvenció concedida si aquesta resultara superior. El que disposa aquest apartat no serà d'aplicació per a les entitats sense fi de lucre, per a les quals l'Impiva fixarà un règim especial.  
2.3.3 La justificació del pagament haurà de fer-se per alguns dels següents mitjans:  
a) Si es paga al comptat, es presentarà una factura definitiva i el rebut del pagament. Si el rebut i la factura definitiva s'emeten en el mateix document, apareixerà «he rebut» amb la signatura llegible o s'indicarà la persona que signa, i el segell del proveïdor.  
Es considerarà com a data de l'aplicació la de la factura definitiva.  
b) Si es paga mitjançant contracte de leasing (en aquest cas haurà de ser amb opció de compra) aquest contracte ha d'estar intervingut per un fedatari públic. L'entitat ha de presentar el contracte de leasing o còpia certificada per l'entitat financera, i còpia legitimada de les factures que estiguen en poder d'aquella, corresponents als productes adquirits, perquè puga verificar-se que el finançament correspon precisament a aquest productes.  
Es considerarà data de l'aplicació la de la signatura del contracte de leasing.  
c)Si es realitza una importació i es garanteix mitjançant una carta de crèdit irrevocable, es presentarà una còpia de la carta de crèdit i la factura definitiva.  
Es considerarà data de l'aplicació la de la factura definitiva.  
d)Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà una factura definitiva i efectes vençuts i pagat.  
2. Si els ajornaments s'han documentat amb lletres de canvi pel banc o acceptades, la factura adjuntada a una carta del proveïdor on s'indicarà que disposa d'efectes (s'assenyalarà el seu import) per fer efectiu el pagament d'aquesta factura i que els efectes estiguen acceptats o avalats per banc.  
e)En aquells casos en què existisca un contracte privat i els pagaments es realitzen ajornadament, es presentarà: el contracte, on es faran constar els terminis estipulats i la seua forma de pagament; la factura definitiva i els rebuts dels pagaments efectuats.  
En aquest cas es considerarà data de l'aplicació la de la factura.  
f)Qualsevol altre cas, serà analitzat singularment, tenint en compte que no es considerarà acreditat el pagament pel sol fet de presentar un extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona que va emetre la factura).  
g)Les despeses de personal es justificaran mitjançant la presentació dels documents que acrediten el seu pagament o declaració jurada del representant legal que haja signat la sol·licitud si està capacitat per a fer-ho o de persona apoderada per a fer-ho i que així ho acredite.  
2.3.4 En cas de pagament en moneda estrangera s'exigeix un document bancari o duaner que acredite el contravalor en pessetes en la data de l'operació.  
2.4 Codi compte client (CCC): fotocòpia d'un extracte o document bancari on aparega aquest codi i el titular coincidisca amb el beneficiari de la subvenció.  
2.5 Actualització de la documentació, presentada en les fases anteriors, si escau.  
3. L'Impiva podrà exigir al beneficiari la presentació d'altres documents complementaris quan així ho exigisquen les disposicions que siguen d'aplicació..  
ANNEX lll   
Relació de sectors -segons la classificació de l'impost d'activitats econòmiques- que poden acollir-se als programes de l'Impiva   
Secció 1. Activitats empresarials  
- Divisió 1: energia i aigua  
Completa  
- Divisió 2: extracció i transformació de minerals no energètics i productes derivats. Indústria química.  
Completa  
- Divisió 3: indústries transformadores dels metalls, mecànica de precisió  
Completa  
- Divisió 4: altres indústries manufactureres  
Completa  
- Divisió 5: construcció  
Completa  
- Divisió 6: comerços, restaurant i hostalatge, i reparacions  
Epígraf 612.2: Exclusivament tècniques de multiplicació, propagació i reproducció d'espècies vegetals  
Epígraf 692: Reparació de maquinària industrial  
Epígraf 677.9: Altres serveis d'alimentació propis de la restauració  
- Divisió 7: transport i comunicacions  
Grup 722: transport de mercaderies per carretera  
Grup 754: dipòsits i magatzems generals  
Grup 756: activitats auxiliars i complementàries del transport  
Grup 769: altres serveis de telecomunicació  
- Divisió 8: institucions financeres, assegurances, serveis prestats a les empreses i lloguers.  
Grup 841: Serveis jurídics  
Grup 842: Serveis financers i comptables  
Grup 843: Serveis tècnics (enginyeria, arquitectura, etc)  
Grup 844: Publicitat, relacions públiques i similars  
Grup 845: Explotació electrònica por compte de tercers  
Grup 846: Empreses d'estudis de mercats  
- Divisió 9: altres serveis  
Grup 921: Serveis de sanejament de vies públiques  
Grup 922: Serveis de neteja  
Grup 932: Ensenyament no reglada de formació i perfeccionament professional i educació superior  
Grup 936: Investigació científica i tècnica  
Grup 961: Producció i serveis relacionats amb la cinematografia, inclús vídeo  
Grup 971: Bugaderia, tintoreries i serveis similars: epígrafs 971.1 i 971.2  
Secció 2: activitats professionals  
- Divisió 7: professionals relacionats amb les activitats financeres, jurídiques, d'assegurances i de lloguers  
Grup 728: Agents de duanes